**Manuel "Manolo" Jiménez Jiménez** (s. 26. tammikuuta 1964 Arahal) on espanjalainen jalkapallovalmentaja ja entinen pelaaja. Lokakuusta 2022 lähtien hän on toiminut Al Wahdan päävalmentajana. 

Hän on Sevillan seurahistorian eniten liigaotteluita pelannut pelaaja.

Pelaajaura
----------

Jiménez oli pelipaikaltaan vasen laitapuolustaja ja edusti lähes koko uransa Sevillaa. Ensiesiintymisensä seuran edustusjoukkueessa ja Espanjan pääsarjassa Primera Divisiónissa hän teki 30. lokakuuta 1983 Real Valladolidia vastaan. 14 kauden aikana hän pelasi Sevillassa 354 pääsarjaottelua ja Espanjan cupin sekä Uefa-cupin ottelut mukaan lukien yhteensä 408 virallista ottelua. Pelaajauransa viimeisen kauden 1997–1998 Jiménez vietti Segunda Divisiónin Real Jaénissa.

Espanjan maajoukkuessa Jiménez pelasi 15 ottelua vuosina 1988–1990. Hän kuului joukkueen kokoonpanoon vuoden 1990 MM-kilpailuissa Italiassa.

Valmentajaura
-------------

Pelaajauransa jälkeen Jiménez siirtyi valmennustehtäviin. Hän aloitti kaudella 2000–2001 tuolloin Espanjan neljänneksi korkeimmalla sarjatasolla Tercera Divisiónissa pelanneen Sevillan B-joukkueen valmentajana ja luotsasi joukkueen jo ensimmäisellä kaudellaan sarjatasoa ylemmäs Segunda División B:hen.

Kaudet 2001–2007 Sevilla B pelasi Segunda División B:ssä, ja pääsi neljästi nousukarsintoihin sijoituttuaan lohkonsa kolmanneksi kausilla 2003–2004 ja 2005–2007 ja ensimmäiseksi kausilla 2004–2005 ja 2006–2007. Neljännellä yrittämällä, kauden 2006–2007 nousukarsinoissa, joukkue voitti Universidad LPGC:n ja Burgosin ja nousi lopulta Segunda Divisióniin, jossa se oli kausilla 2007–2009 ainoa reservijoukkue. B-joukkueen valmentajana Jiménez oli kasvattamassa pelaajia kuten José Antonio Reyes, Sergio Ramos, Kepa Blanco, Antonio Puerta, Federico Fazio ja Diego Capel.

Juande Ramosin jätettyä eroilmoituksensa 26. lokakuuta 2007 siirtyi Jiménez Sevillan edustusjoukkueen valmentajaksi. Hänen johdollaan joukkue sijoittui kaudella 2007–2008 lopulta viidenneksi ja kaudella 2008–2009 kolmanneksi. Mestarien liigassa 2009–2010 joukkue selvitti tiensä jatkoon lohkovoittajana, minkä lisäksi Jiménez johdatti joukkueen Espanjan cupin Copa del Reyn loppuotteluun. Sevilla putosi Mestareiden liigassa kuitenkin neljännesvälierissä TsSKA Moskovalle ja Jiménez sai pian tämän jälkeen potkut, kun joukkue pelasi tasan sarjassa viimeisenä ollutta Xereziä vastaan. Maaliskuun lopussa pelatun ottelun jälkeen Sevilla oli sarjassa viidentenä, ja se oli seitsemän ottelua perättäin ilman voittoa.

Lokakuussa 2010 Jiménez teki kesään 2012 ulottuvan sopimuksen kreikkalaisseura AEK Ateenan päävalmentajan tehtävistä.  Jiménezin johdolla AEK eteni Kreikan cupin loppuotteluun, jossa se voitti Atromitosin 3–0. Pokaali oli AEK:n ensimmäinen sitten kevään 2002 cup-mestaruuden.  Jiménez ja AEK purkivat sopimuksensa lokakuussa 2011 erimielisyyksien vuoksi. AEK oli aloittanut kautensa hyvin ollen neljän kierroksen jälkeen tasapisteissä liigan kärkijoukkueiden kanssa. 

Uudenvuodenaattona 2011 La Ligan jumbojoukkue Real Zaragoza ilmoitti palkanneensa Jiménezin uudeksi päävalmentajakseen.  Jiménezin johdolla Zaragoza nousi lopulta pois jumbosijalta ja voitettuaan neljä viimeistä liigaottelua se onnistui säilyttämään sarjapaikkansa.  Kaudella 2012/13 Zaragoza joutui jälleen taistelemaan sarjapaikastaan. Lopulta taistelu päättyi pettymykseen ja Zaragoza putosi liigasta. Kauden jälkeen Jiménez sai potkut tehtävästään.

Marraskuussa 2013 Jiménezistä tuli qatarilaisen Al-Rayyanin päävalmentaja. Espanjalaisen tavoitteena oli pelastaa seura putoamiselta Qatarin liigasta. Taistelu ei riittänyt, vaan Al Rayyan putosi maalieron turvin pääsarjasta. Jiménez jatkoi seuran päävalmentajana kaudella 2014/15 tavoitteena nousu takaisin liigaan. Jiménez onnistui tavoitteessaan ja seura nousi Qatarqas Leaguen voittajana takaisin pääsarjaan. Kauden jälkeen Jiménez sai tehdä päävalmentajana tilaa Jorge Fossatiille.

Tammikuussa 2017 Jiménez allekirjoitti kauden loppuun ulottuvan sopimuksen Kreikan Superliigassa pelaavan AEK Ateenan kanssa. Jiménezin johdolla AEK selvitti kuuden vuoden tauon jälkeen tiensä europelien lohkovaiheeseen, kun se selvitti tiensä jatkoon Eurooppa-liigan karsinnoista. Lohkovaiheessa AEK voitti yhden ja pelasi viisi ottelua tasan edeten pudotuspeleihin, joissa tie katkesi FK Dynamo Kiovaa vastaan vierasmaalin turvin. Kreikan liigassa Jiménez luotsasi AEK:n mestariksi 24 vuoden jälkeen ja päätti näin Olympiakosin seitsemän vuoden valtakauden. Menestyksestä huolimatta AEK ei päässyt sopimukseen Jiménezin jatkosta ja hän jätti AEK:n kauden jälkeen.

AEK:sta lähtönsä jälkeen Jiménez teki sopimuksen Segundaan pudonneen UD Las Palmasin kanssa. Pesti päättyi potkuihin jo marraskuussa 2018, kun Las Palmas majaili Segundassa viidentenä.

Helmikuun alussa 2019 Jiménez palasi Kreikan Superliigassa kolmantena majailleen AEK Ateenan päävalmentajaksi. Hänen allekirjoitti seuran kanssa kesään 2020 ulottuvan sopimuksen. Jiménezin johdolla AEK:n sijoitus ei loppukaudella parantunut, vaan AEK oli kauden päätteeksikin kolmas. Kreikan cupissa Jiménez luotsasi AEK:n finaaliin, jossa PAOK FC oli vahvempi 1–0. Kauden jälkeen ilmoitettiin, ettei Jiménez jatka tehtävässään.

Kaudella 2019/20 Jiménez valmensi Al Wahdaa. Joulukuun lopulla 2020 hän palasi jälleen AEK Ateenan päävalmentajaksi. AEK sijoittui Jiménezin johdolla lopulta Kreikan liigan neljänneksi. Seura erotti hänet kauden jälkeen.

Lokakuussa 2022 Jiménez palasi Al Wahdan päävalmentajaksi.

Meriitit
--------

* Kreikan mestaruus: 2018
* Qatarqas League: 2015
* Kreikan cup: 2011
* Segunda Division B: 2007
* Kreikan Superliigan paras valmentaja: 2018

Lähteet
-------

1. ↑  Estadísticas Sevilla FC.  Arkistoitu 3.4.2010. Viitattu 15.4.2010. (espanjaksi)
2. ↑  Ficha del jugador LFP. Viitattu 27.10.2007. (espanjaksi)
3. 1 2  Un jugador de leyenda, un técnico de éxitos con la cantera  27.10.2007. Sevilla FC. Viitattu 27.10.2007. (espanjaksi)
4. ↑  Ficha del jugador LFP. Viitattu 27.10.2007. (espanjaksi)
5. ↑  Jugadores de la selección Fútbol en la Red. Viitattu 27.10.2007. (espanjaksi)
6. ↑  Sevilla Atlético Futbolme. Viitattu 27.10.2007. (espanjaksi)
7. ↑  Juande Ramos rescinde unilateralmente su contrato por el Decreto 1006/85  26.10.2007. Sevilla FC. Viitattu 27.10.2007. (espanjaksi)
8. ↑  Sevillan valmentaja sai potkut tasapelin jälkeen  24.3.2010. MTV3.fi. Viitattu 24.3.2010.
9. ↑  Jimenez folgt bei AEK auf Bajevic
10. ↑  AEK Athens 3-0 Atromitos: Enosis win Greek Cup as fans square off against police in final  30.4.2011. Goal.com. Viitattu 2.5.2011.
11. ↑  AEK setzt erneut auf Kostenoglou  6.10.2011. Kicker. Viitattu 6.10.2011.
12. ↑  Manuel Jiménez, nuevo entrenador del Real Zaragoza  31.12.2011. Real Zaragoza.  Arkistoitu 3.1.2012. Viitattu 1.1.2012.
13. ↑  Villarreal relegated on final day  13.5.2012. Football365.com.  Arkistoitu 16.5.2012. Viitattu 26.5.2012.
14. ↑  Real Zaragoza erotti valmentajansa  11.6.2013. YLE. Viitattu 11.6.2013.
15. ↑  Manolo Jiménez ya ha firmado como técnico del Al Rayyan  5.11.2013. AS. Viitattu 11.4.2016.
16. ↑  Al Rayyan hope to bounce back as Qatargas League kicks off  17.9.2014. The Peninsula.  Arkistoitu 4.6.2016. Viitattu 11.4.2016.
17. ↑  Lembra de Jorge Fossati? O ex-técnico do Internacional está no Catar  15.7.2015. Plano Tático. Viitattu 11.4.2016.
18. ↑  Manolo Jimenez the new head coach  19.1.2017. AEK.gr. Viitattu 2.2.2017.
19. ↑  AEK go through to Europa League group stage  24.8.2017. themanews.com. Viitattu 20.6.2018.
20. ↑  AEK ECSTATIC AFTER MAIDEN GREEK TITLE IN 24 YEARS  22.4.2018. agonasport.com. Viitattu 20.6.2018.
21. ↑  Τον "καθάρισε" ο Μελισσανίδης, τον ανακοινώνει η Λας Πάλμας!  25.5.2018. contra.gr. Viitattu 20.6.2018.
22. ↑  Manolo Jiménez entrenará a Las Palmas  25.5.2018. Estadio Deportivo. Viitattu 20.6.2018.
23. ↑  Manolo Jiménez to say farewell to the squad, following his dismissal  16.11.2018. UD Las Palmas. Viitattu 10.2.2019.
24. ↑  Manolo Jimenez returns to AEK FC  6.2.2019. AEK. Viitattu 10.2.2019.
25. ↑  PAOK Thessaloniki Wins Greek Football Cup Final  11.5.2019. Greek Reporter. Viitattu 29.5.2019.
26. ↑  OFFICIAL: JIMENEZ LEAVES AEK  27.5.2019. Agona Sport. Viitattu 29.5.2019.
27. ↑  Al Jazira, Al Wahda appoint new managers  17.10.2019. Khaleej Times. Viitattu 25.1.2021.
28. ↑  Oficial: Manolo Jiménez, por cuarta vez entrenador del AEK  27.12.2020. Mundo Deportivo. Viitattu 25.1.2021.
29. ↑  "Τελειώνει" ο Χιμένεθ από την ΑΕΚ - Τα αλλάζει όλα ο Μελισσανίδης - Ραγδαίες εξελίξεις!  4.4.2021. Sportdog.gr. Viitattu 20.7.2021.
30. ↑  Manuel Jimenez on mission to complete unfinished job in second spell at Al Wahda  24.10.2022. The National News. Viitattu 12.1.2023.


|  |  |  |  |
| --- | --- | --- | --- |
|   | Edeltäjä:**Juande Ramos** | **Sevillan päävalmentaja**10/2007–3/2010 | Seuraaja:**Antonio Álvarez** |

|  |  |  |  |
| --- | --- | --- | --- |
|   | Edeltäjä:**Dušan BajevićJosé MoraisMarinos OuzonidisMassimo Carrera** | **AEK Ateenan päävalmentaja**10/2010–10/20111/2017–20182–5/201912/2020–2021 | Seuraaja:**Nikos KostenoglouMarinos OuzonidisMiguel CardosoVladan Milojević** |

|  |  |  |  |
| --- | --- | --- | --- |
|   | Edeltäjä:**Javier Aguirre** | **Real Zaragozan päävalmentaja**1/2012–2013 | Seuraaja:**Paco Herrera** |

|  |  |  |  |
| --- | --- | --- | --- |
|   | Edeltäjä:**Diego Aguirre** | **Al-Rayyanin päävalmentaja**11/2013–2015 | Seuraaja:**Jorge Fossati** |

|  |  |  |  |
| --- | --- | --- | --- |
|   | Edeltäjä:**Paco Jémez** | **UD Las Palmasin päävalmentaja**5–11/2018 | Seuraaja:**Paco Herrera** |

Espanjan joukkue – Jalkapallon MM-kilpailut 1990
1 Zubizarreta |
2 Chendo |
3 Jiménez |
4 Andrinúa |
5 Sanchís |
6 Martín Vázquez |
7 Pardeza |
8 Quique |
9 Butragueño |
10 Fernando |
11 Villaroya |
12 Alkorta |
13 Ablanedo |
14 Górriz |
15 Roberto |
16 Bakero |
17 Hierro |
18 Paz |
19 Salinas |
20 Manolo |
21 Míchel |
22 Ochotorena |
Valmentaja Suárez